title: 2005/388/ES: Rozhodnutie Komisie z 2. mája 2005, ktoré sa týka prijatia nevyhnutných opatrení, pokiaľ ide o obchodné prekážky v obchodných postupoch Brazílie, ktoré postihujú obchod s protektorovanými pneumatikami [oznámené pod číslom K(2005) 1302]

text:
               21.5.2005

               SK

               Úradný vestník Európskej únie

               L 128/71

      ROZHODNUTIE KOMISIE

   z 2. mája 2005,
   ktoré sa týka prijatia nevyhnutných opatrení, pokiaľ ide o obchodné prekážky v obchodných postupoch Brazílie, ktoré postihujú obchod s protektorovanými pneumatikami
   [oznámené pod číslom K(2005) 1302]
   (2005/388/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 3286/94 z 22. decembra 1994 (1), ktoré stanovuje postupy Spoločenstva v oblasti spoločnej obchodnej politiky s cieľom zaistiť uplatňovanie práv Spoločenstva podľa pravidiel medzinárodného obchodu, najmä tých, ktoré boli vytvorené pod záštitou Svetovej obchodnej organizácie (WTO), a najmä na jeho článok 12 ods. 1 a článok 13 ods. 2,
   keďže:

               (1)

               Dňa 5. novembra 2003 Komisia prijala sťažnosť v zmysle článku 4 nariadenia (ES) č. 3286/94 (nariadenie o obchodných prekážkach, „Trade Barriers Regulation“). Sťažnosť bola podaná Bureau International Permanent des Associations de Vendeurs et Rechapeurs de Pneumatiques (BIPAVER).

               (2)

               Sťažnosť sa týkala niektorých údajných brazílskych obchodných postupov, ktoré zamedzovali dovoz protektorovaných pneumatík do Brazílie (2). V sťažnosti sa najmä uvádza, že tieto postupy neboli v súlade s článkami III a XI Všeobecnej dohody o clách a obchode 1994 (GATT 1994). Na základe toho sťažovateľ požiadal Komisiu, aby podnikla náležité kroky.

               (3)

               Sťažnosť obsahovala dostatočné dôkazy na začatie postupu preskúmania v rámci Spoločenstva v zmysle článku 8 ods. 1 nariadenia o obchodných prekážkach. Komisia následne začala postup preskúmania po porade s členskými štátmi v rámci poradného výboru 7. januára 2004 (3).

               (4)

               Po začatí postupu preskúmania Komisia uskutočnila vyšetrovanie. Vyšetrovanie sa týkalo zákazu dovozu protektorovaných pneumatík a uloženia finančných sankcií za ich dovoz.

               (5)

               Vyšetrovanie sa týkalo príslušných brazílskych právnych predpisov o zákaze dovozu a uloženia finančných sankcií a rovnako zohľadňovalo aj stanoviská rôznych brazílskych ministerstiev vlády a brazílskych obchodných združení.

               (6)

               Z vyšetrenia vyplýva, že brazílske opatrenia, ktoré boli predmetom vyšetrovania, neboli v súlade s viacerými ustanoveniami dohody GATT 1994, najmä s jej článkami I:1, III:4, XI:1 a XIII:1, a neboli oprávnené ani podľa článku XX dohody GATT 1994, ani podľa splnomocňujúcej doložky alebo iných nástrojov medzinárodného práva. Na základe dohody Svetovej obchodnej organizácie (WTO) o zákaze nekalých obchodných praktík ide teda o dôkaz obchodnej prekážky v zmysle článku 2 ods. 1 nariadenia o obchodných prekážkach.

               (7)

               Vyšetrenie poukázalo na skutočnosť, že Brazília bola dôležitým obchodným odbytiskom pre európskych výrobcov protektorovaných pneumatík až do zákazu dovozu dňa 25. septembra 2000. V rokoch 1995–2000 sa vývoz protektorovaných pneumatík do Brazílie, ktoré boli určené pre osobné automobily, zvýšil v priemere o 58 % predtým, ako po prvýkrát po šiestich rokoch klesol o 32 % v roku 2001 po vydaní zákazu.

               (8)

               Kým vývoz naďalej pokračoval napriek vydaniu zákazu, buď v rámci dovozných licencií, ktoré boli stále platné, alebo ako dôsledok odvolaní sa niektorých dovozcov na brazílsky súd, je zrejmé, že trh sa postupne uzatváral pred európskymi dovozcami. Väčšina vývozcov Spoločenstva bola v konečnom dôsledku schopná nájsť nové odbytiská, nebola však schopná vyrovnať sa so stratou spôsobenou zánikom brazílskeho trhu, ktorý bol v širokej miere časťou ich výnosov z vývozu. Nie všetci boli úspešní pri vstupe na nový trh alebo pri vytváraní nových druhov protektorovaných pneumatík pre špeciálne vozidlá (4×4, športové vozidlá atď.), rovnako zákaz dovozu spolu s ďalšími faktormi (oneskorenie platieb brazílskeho vývozcu, fluktuácia výmenných kurzov) priviedol niektorých výrobcov Spoločenstva do konkurzného správcovstva.

               (9)

               Dôkazy jasne ukazujú, že priemyselné odvetvie Spoločenstva je a naďalej ostáva vystavené nepriaznivým účinkom v zmysle článku 2 ods. 4 nariadenia o obchodných prekážkach.

               (10)

               Údaje o exporte a odpovede na dotazník zaslaný Komisiou európskym výrobcom a vývozcom protektorovaných pneumatík potvrdzujú tvrdenia priemyselného odvetvia Spoločenstva, že Brazília bola dôležitým vývozným trhom pred vydaním zákazu dovozu a že ich ročný predpoklad predaja bol stanovený na 3 milióny kusov do konca roku 2002. Dôkazy tiež potvrdzujú, že výrobcovia a vývozcovia sú už tri roky vystavení ujme z dôvodu prijatého zákazu dovozu Brazíliou. V určitých prípadoch spoločnosti, ktoré nenašli vhodný vývozný trh, vstúpili do likvidácie.

               (11)

               Na základe predchádzajúcich tvrdení sa uzatvára, že je v záujme Spoločenstva v zmysle článku 12 ods. 1 nariadenia o obchodných prekážkach prijať v rámci WTO opatrenia na urýchlené zrušenie zákazu vývozu protektorovaných pneumatík prijatého Brazíliou, ktorým sa porušujú základné pravidlá WTO a ktorý je obchodnou prekážkou v zmysle článku 2 ods. 1 nariadenia o obchodných prekážkach.

               (12)

               Spoločenstvo kladie veľký dôraz na to, aby partneri WTO plne rešpektovali ich záväzky, tak ako sa to vyžaduje od samotného Spoločenstva. Na zabezpečenie priaznivého fungovania mnohostranného systému obchodovania je nevyhnutné, aby bola táto nezlučiteľnosť s pravidlami WTO prediskutovaná na fóre.

               (13)

               Pokusy o vyriešenie tohto sporu po viacerých stretnutiach s brazílskymi orgánmi od prijatia zákazu dovozu a počas uvedeného vyšetrenia narazili na neochotu brazílskych orgánov dospieť k vzájomne prijateľnému výsledku. Keďže je pravdepodobné, že Brazília nezmení svoje stanovisko, začatie postupu v rámci Dohody o pravidlách a postupoch platných pri urovnávaní sporov WTO bude nevyhnutné.

               (14)

               Opatrenia stanovené v tomto rozhodnutí sú v súlade so stanoviskom Poradného výboru nariadenia o obchodných prekážkach (TBR Committee),

         ROZHODLA TAKTO:
   Článok 1
   Uloženie zákazu dovozu protektorovaných pneumatík a finančných sankcií brazílskou vládou nie je v súlade s brazílskymi záväzkami vyplývajúcimi z Dohody z Marakešu o založení Svetovej obchodnej organizácie, a najmä s opatreniami Všeobecnej dohody o clách a obchode z roku 1994 a vytvára obchodnú prekážku v zmysle článku 2 ods. 1 nariadenia (ES) č. 3286/94.
   Článok 2
   Spoločenstvo začne zmierovací postup s Brazíliou podľa Dohody o pravidlách a postupoch platných pri urovnávaní sporov a iných príslušných ustanovení WTO s cieľom odstrániť obchodnú prekážku.

      V Bruseli 2. mája 2005

            Za Komisiu

         Peter MANDELSON

            člen Komisie

      (1)  Ú. v. ES L 349, 31.12.1994, s. 71. Nariadenie zmenené a doplnené nariadením (ES) č. 356/95 (Ú. v. ES L 41, 23.2.1995, s. 3).

      (2)  Postup sa týka protektorovaných pneumatík patriacich pod kódy 4012 11, 4012 12, 4012 13 a 4012 19 kombinovanej nomenklatúry. Protektorované pneumatiky sú obnovené pneumatiky vyrábané stiahnutím opotrebovanej časti pneumatiky a nastavením nového behúňa na pneumatiku.

      (3)  Ú. v. EÚ C 3, 7.1.2004, s. 2.


title: Rozhodnutie Európskeho parlamentu (EÚ) 2016/1518 z 28. apríla 2016 o účtovnej závierke Európskej environmentálnej agentúry za rozpočtový rok 2014

text:
               14.9.2016

               SK

               Úradný vestník Európskej únie

               L 246/243

         ROZHODNUTIE EURÓPSKEHO PARLAMENTU (EÚ) 2016/1518
   z 28. apríla 2016
   o účtovnej závierke Európskej environmentálnej agentúry za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej environmentálnej agentúry za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Európskej environmentálnej agentúry za rozpočtový rok 2014 spolu s odpoveďou agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória agentúre za plnenie rozpočtu za rozpočtový rok 2014 (05584/2016 – C8-0066/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 401/2009 z 23. apríla 2009 o Európskej environmentálnej agentúre a Európskej environmentálnej informačnej a monitorovacej sieti (4), a najmä na jeho článok 13,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A8-0100/2016),

               1.

               berie na vedomie, že konečná ročná účtovná závierka Európskej environmentálnej agentúry sa nachádza v prílohe ku správe Dvora audítorov;

               2.

               schvaľuje účtovnú závierku Európskej environmentálnej agentúry za rozpočtový rok 2014;

               3.

               poveruje svojho predsedu, aby postúpil toto rozhodnutie výkonnému riaditeľovi Európskej environmentálnej agentúry, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 143.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 126, 21.5.2009, s. 13.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Európskeho parlamentu z 5. mája 2010 o absolutóriu za plnenie všeobecného rozpočtu Európskej únie za rozpočtový rok 2008, oddiel IX – Európsky dozorný úradník pre ochranu údajov

text:
               25.9.2010

               SK

               Úradný vestník Európskej únie

               L 252/104

         ROZHODNUTIE EURÓPSKEHO PARLAMENTU
   z 5. mája 2010
   o absolutóriu za plnenie všeobecného rozpočtu Európskej únie za rozpočtový rok 2008, oddiel IX – Európsky dozorný úradník pre ochranu údajov
   (2010/505/EÚ)
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2008 (1),
   so zreteľom na konečnú ročnú účtovnú závierku Európskych spoločenstiev za rozpočtový rok 2008 – zväzok I (C7-0180/2009) (2),
   so zreteľom na výročnú správu európskeho dozorného úradníka pre ochranu údajov pre orgán udeľujúci absolutórium o vnútorných auditoch vykonaných v roku 2008,
   so zreteľom na výročnú správu Dvora audítorov o plnení rozpočtu za rozpočtový rok 2008 spolu s odpoveďami inštitúcií (3),
   so zreteľom na vyhlásenie o vierohodnosti týkajúce sa spoľahlivosti účtovnej závierky a zákonnosti a správnosti príslušných transakcií, ktoré vydal Dvor audítorov v súlade s článkom 248 Zmluvy o ES (4),
   so zreteľom na článok 272 ods. 10 a články 274, 275 a 276 Zmluvy o ES a na článok 314 ods. 10 a články 317, 318 a 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu (A7-0098/2010),

               1.

               udeľuje európskemu dozornému úradníkovi pre ochranu údajov absolutórium za plnenie jeho rozpočtu za rozpočtový rok 2008;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru Európskej únie, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ L 71, 14.3.2008.

      (2)  Ú. v. EÚ C 273, 13.11.2009, s. 1.

      (3)  Ú. v. EÚ C 269, 10.11.2009, s. 1.

      (4)  Ú. v. EÚ C 273, 13.11.2009, s. 122.

      (5)  Ú. v. ES L 248, 16.9.2002, s. 1.
    ---documentbreak---

               25.9.2010

               SK

               Úradný vestník Európskej únie

               L 252/105

         UZNESENIE EURÓPSKEHO PARLAMENTU
   z 5. mája 2010
   s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2008, oddiel IX – Európsky dozorný úradník pre ochranu údajov
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2008 (1),
   so zreteľom na konečnú ročnú účtovnú závierku Európskych spoločenstiev za rozpočtový rok 2008 – zväzok I (C7-0180/2009) (2),
   so zreteľom na výročnú správu európskeho dozorného úradníka pre ochranu údajov pre orgán udeľujúci absolutórium o vnútorných auditoch vykonaných v roku 2008,
   so zreteľom na výročnú správu Dvora audítorov o plnení rozpočtu za rozpočtový rok 2008 spolu s odpoveďami inštitúcií (3),
   so zreteľom na vyhlásenie o vierohodnosti týkajúce sa spoľahlivosti účtovnej závierky a zákonnosti a správnosti príslušných transakcií, ktoré vydal Dvor audítorov v súlade s článkom 248 Zmluvy o ES (4),
   so zreteľom na článok 272 ods. 10 a články 274, 275 a 276 Zmluvy o ES a na článok 314 ods. 10 a články 317, 318 a 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu (A7-0098/2010),

               1.

               konštatuje, že v roku 2008 mal európsky dozorný úradník pre ochranu údajov (EDPS) k dispozícii viazané rozpočtové prostriedky v celkovej výške 5,3 milióna EUR (v roku 2007: 5 miliónov EUR (6)) s mierou využitia 86,14 %, čo je menej ako priemer ostatných inštitúcií (95,67 %);

               2.

               konštatuje stály nárast počtu stálych pracovných miest pridelených EDPS z 29 v roku 2007 na 33 v roku 2008 (v roku 2006: 24 miest); víta skutočnosť, že všetky uvedené pracovné miesta sú obsadené, a konštatuje kontrolovaný nárast a obmedzené rozširovanie úloh i počtu pracovníkov, čo zaručuje, že noví zamestnanci sú primerane začlenení a zaškolení; konštatuje však, že výdavky v rámci rozpočtového článku Ostatní zamestnanci vykazujú podpriemernú mieru plnenia (51,98 %);

               3.

               poukazuje na to, že Dvor audítorov vo svojej výročnej správe uviedol, že čo sa týka EDPS, audit nedal podnet na žiadne významné pripomienky;

               4.

               víta konsolidáciu riadenia finančných a ľudských zdrojov, ako aj zlepšenie funkčnosti a efektívnosti funkcií vnútornej kontroly dosiahnuté v roku 2008; teší sa na ďalší vývoj v oblasti finančných a ľudských zdrojov, ako aj vnútorných postupov práce, ktoré si EDPS zvolil za hlavné ciele na rok 2009;

               5.

               pripomína, že administratívnu správu všetkých služobných ciest EDPS zabezpečuje Úrad Komisie pre správu a úhradu individuálnych nárokov (Paymaster’s Office), a to na základe Dohody o administratívnej spolupráci medzi generálnymi tajomníkmi Komisie, Európskeho parlamentu a Rady podpísanej spolu s EDPS 7. decembra 2006 na ďalšie trojročné obdobie s účinnosťou od 16. januára 2007;

               6.

               pripomína, že hodnotenie vykonané oddelením vnútorného auditu EDPS (t. j. vnútorným audítorom Komisie na základe dohody o administratívnej spolupráci) ukázalo funkčnosť a efektívnosť systému vnútornej kontroly a jeho schopnosť poskytovať primeranú istotu, pokiaľ ide o dosiahnutie cieľov EDPS, a očakáva výsledky následného auditu; víta skutočnosť, že vnútorná správa o vnútornej kontrole ukázala 80 % mieru plnenia interných odporúčaní;

               7.

               víta každoročné zverejnenie vyhlásení o finančných záujmoch volených členov inštitúcie (EDPS a zástupcu dozorného úradníka), ktoré obsahujú relevantné informácie o funkciách alebo činnostiach vykonávaných za odmenu a profesionálnych činnostiach podliehajúcich zverejneniu;

               8.

               žiada EDPS, aby do svojej nasledujúcej správy o činnosti (za rozpočtový rok 2009) zahrnul kapitolu, v ktorej uvedie podrobnosti o opatreniach nadväzujúcich na predchádzajúce rozhodnutia Európskeho parlamentu o absolutóriu, ktoré prijme počas roka.

      (1)  Ú. v. EÚ L 71, 14.3.2008.

      (2)  Ú. v. EÚ C 273, 13.11.2009, s. 1.

      (3)  Ú. v. EÚ C 269, 10.11.2009, s. 1.

      (4)  Ú. v. EÚ C 273, 13.11.2009, s. 122.

      (5)  Ú. v. ES L 248, 16.9.2002, s. 1.

      (6)  2006: 4,1 milióna EUR.